《射虎行》
清代·陆嵩

翩翩少年谁家子，挟弹操戈过都市。自言膂力能绝人，射虎不数李将军。

南山猎猎风沙狂，林木摧振天昏黄。吁嗟白额何处藏，训狐作人踞匡床，据鞍顾盼徒旁皇。

劝君且归释弓驽，今但有狐那有虎。

作者简介：（1791—1860）江苏元和人，字希孙，号方山。贡生。游幕多年，后官镇江府训导。居镇江二十余年，亲历鸦片战争时兵祸。晚年避兵，卒于青浦金泽。诗以感时之作为多。有《意苕山馆集》。